# Assemblea de Docents de les Illes Balears

L'Assemblea de Docents de les Illes Balears és un col·lectiu de mestres i professors que es constituí a principis del 2013 per tal d'oposar-se a les polítiques educatives del Govern Balear dirigit per José Ramón Bauzá. Entre les seves reivindicacions hi havia la retirada del decret de TIL, del projecte de decret de Convivència i de la llei de símbols, la millora de les beques de transport i menjador, la recuperació de les plantilles i de les ràtios anteriors a les retallades, les substitucions immediates de les baixes, la remuneració total de les baixes, el pagament dels mesos de juliol i agost als interins i d'altres millores laborals i salarials. Fou la impulsora de la vaga indefinida que durà tres setmanes de principi del curs 2013-2014 i de la manifestació de dia 29 de setembre del 2013, que és considerada la major de la història de les Illes Balears.
L'entitat ha rebut diversos guardons per la seva tasca com el Premi Gabriel Alomar i Villalonga dels Premis 31 de desembre 2013 o el premi Martí Gasull 2014. Els seus portaveus són Iñaki Aicart i Guillem Barceló. Un militant destacat fou Jaume Sastre, que el maig i el juny de 2014 feu una vaga de fam indefinida de quaranta dies per tal de reclamar diàleg al president Bauzà. El juliol del 2014 nasqué un sindicat per defensar les propostes de l'assemblea.

## Referències

* ↑ «L'Assemblea de Docents de les Illes Balears s'endú el premi Martí Gasull i Roig en la seva primera edició». Plataforma per la Llengua, 04-02-2014. [Consulta: 12 juliol 2014].
* ↑ «L'Assemblea de Docents negociarà amb Educació abans de convocar la vaga». Diari de Balears, 31-07-2013. Arxivat de l'original el 2016-03-03. [Consulta: 12 juliol 2014].
* ↑ «Sus a la vaga indefinida a l'educació». Diari de Balears, 16-09-2013. Arxivat de l'original el 2013-09-17. [Consulta: 12 juliol 2014].
* ↑ «Protesta massiva a Palma "contra la imposició" del decret de trilingüisme». Diari Ara, 29-09-2013. [Consulta: 12 juliol 2014].
* ↑ «La marea verde colapsa Palma en la mayor manifestación de la historia de Mallorca» (en castellà). Diario de Mallorca, 29-09-2013. [Consulta: 12 juliol 2014].
* ↑ «Una 'marea verde' de 90.000 personas censura en Palma la política educativa de Bauzá» (en castellà). Público, 29-09-2013. [Consulta: 12 juliol 2014].
* ↑ «Una marea verda contra el trilingüisme de Bauzá inunda les capitals balears». El Periódico, 29-09-2013. [Consulta: 12 juliol 2014].
* ↑ «L'Assemblea de Docents, la Viquipèdia, Tomeu Martí i Gabriel Bibiloni, entre els guardonats amb els Premis 31 de Desembre». Vilaweb, 21-12-2013. [Consulta: 12 juliol 2014].
* ↑ «L'Assemblea de Docents de les Illes Balears, premi Martí Gasull». Diari Ara, 04-02-2014. [Consulta: 12 juliol 2014].
* ↑ «“Esta es una lucha por la dignidad y la calidad de la educación”» (en castellà). El País, 23-10-2013. [Consulta: 12 juliol 2014].
* ↑ «Nace un sindicato para defender los intereses de la Assemblea de Docents» (en castellà). Última Hora, 08-07-2014. Arxivat de l'original el 2014-07-12. [Consulta: 12 juliol 2014].

## Bibliografia

* Els tentacles de les tenebres. Lleonard Muntaner, 2014, p. 142. ISBN 9788415592983.

## Enllaços externs

* Assemblea de Docents de les Illes Balears - Lloc web oficial